recursal/SuperWikiNEXT-32B huggingface dataset:
La Maristo ĉe masto dum ŝtormo. Unu el la lignogravuraĵoj fare de Gustave Doré.
***The Rime of the Ancient Mariner*** (en Esperanto *La poemo de la maljuna maristo*, origine ***The Rime of the Ancyent Marinere***) estas la plej longa poemo de la angla poeto Samuel Taylor Coleridge, verkita en 1797–98 kaj publikita en 1798 en la unua eldono de *Lyrical Ballads*. Modernaj eldonoj uzas postan reviziitan version presitan en 1817 kiu inkludas gloson. Kun aliaj poemoj de *Lyrical Ballads*, ĝi estis signala ŝanĝo al moderna poezio kaj al komenco de la brita romantika literaturo.

Resumo
------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 

|  |
| --- |
| The Rime of the Ancyent Marinere (eldono de 1798) |
|  |
|  |
| 

---

 |
| The Rime of the Ancient Mariner (eldono de 1800) |
|  |
|  |
| 

---

 |

 |
| *Ĉu problemoj aŭdigi ĉi tiujn dosierojn? Vidu helpon.* |

*The Rime of the Ancient Mariner* rakontas la esperton de maristo kiu estis reveninta el longa marveturo. Tiu maristo haltigas homon kiu estas survoje al nupto, sed dum la rakonto interesiĝas kaj restas. La maristo miksas la malfacilojn de la ŝipanaro pro aĉa vetero ĉe Antarkto kaj tiomo pro malbonaj aŭguroj, kiam li estis pafmortinta albatroson.

Gravuraĵo de Gustave Doré por la eldono de 1876 de la poemo. "The Albatross," prezentas 17 maristojn ĉe albatroso. Videblas pendoglacioj.

En popola kulturo
-----------------

La rokbando Iron Maiden verkis 13-minutan kanzonon en 1984 ( albumo "powerslave") kiu enhavas eltiraĵojn el la poemo kaj saman titolon.

Literaturo
----------

* Gardner, Martin, *The Annotated Ancient Mariner*, New York: Clarkson Potter, 1965; Represita de Prometheus Books, 19??, ISBN 1-59102-125-1
* John Livingston Lowes, *The Road To Xanadu - A Study In The Ways Of the Imagination*, Houghton Mifflin, 1927
* Scott, Grant F. "'The Many Men so Beautiful': Gustave Doré's Illustrations to 'The Rime of the Ancient Mariner,'" *Romanticism* 16.1 (2010): 1-24.
**UTAU** (la japana vorto por "kanti") estas senpaga programo por sintezante kantadon. Kvankam ĝi estas pensita por sintezante japanlingvan kantadon, iu ajn lingvo povas esti sintezita, kvankam iuj lingvoj eble bezonos pli laboro ol aliaj.
Ekzemple, la softvaro funkcias pli bona kun silabo-bazitaj lingvoj kiel japana kaj la korea, sed kompleksaj lingvoj kiaj angla kaj germana estas malfacilaj (sed ankoraŭ eblaj). La softvaro estas simila al Vokalojdo.

Resumo
------

En marto de 2008, Ameya/Ayame eldonis UTAU, senpage por elŝuti el sia retejo. 

Por krei UTAU-an voĉon (nomita angle "voicebank" per anglalingvaj uzantoj, esperante "voĉbanko"), la uzanto devas gravuri ĉiujn eblajn silabojn de la dezirata lingvo, kaj savi ilin izolite kiel .wav. Ekzemple, por krei esperantan voĉbankon, por kanti "tra la mondon, mi kantos", oni devas gravuri *t-ra-la-mo-n-do-n-mi-ka-n-to-s* por baza-CV (signifante *consonant-vowel* aŭ konsonanto-vokalo) voĉbanko; *tra-la-mo-n-do-n-mi-ka-n-to-s* por CV voĉbanko; *tra-la-mo-on-do-on-mi-ka-an-to-os* por CV-VC voĉbanko; aŭ *tra-ala-amo-on-ndo-on-nmi-ika-an-nto-os* por VCV-VC voĉbanko. Evidente, esperanto estas pli malfacila ol la japana lingvo, sed pli facila ol la angla lingvo.

Uzantoj povas ankaŭ elŝuti jam pretajn voĉbankojn el interreto.

Esperanta UTAU
--------------

Ekzistas du esperantaj UTAU voĉbankoj: "Kanti" (ina voĉbanko kun ĉilia-hispana akĉento) kaj "Komeco Novavojo" (vira voĉbanko kun kanada-angla akĉento). Ambaŭ estas baza-CV voĉbankon. 

Esperanta traduko de la programaro ekzistas, sed nun nur por Mac OS. Ĝi povas esti elŝutita ĉi tie.

Vidu ankaŭ
----------

* Vokalojdo
* Parolsintezo
Tour Magdala
La **Tour Magdala** (france por *turo de Magdaleno*) estas la plej kontata konstruaĵo en la sudfranca vilaĝo Rennes-le-Château. Ĝi donas belegan vidon al la ĉirkaŭaĵo.

Ĝi estis konstruata en la jaro 1907 de la loka pastro Abbé Saunière, kiu samtempe renovigis la preĝejon.

La turo en novgotika stilo funkciis kiel biblioteko kaj retirejo de la pastro. 
La planko konsistas el musiviaj ŝakbretsimilaj kaĥeloj. 22 ŝtupoj gvidas al la unua platformo de kie oni povis per ŝtuparo atingi la supran platformon kun dekdu murtranĉoj.

La turo interalie estis menciata en la libro Holy Blood, Holy Grail de Lincoln/Baigent/Leigh, kaj pro tio iĝis mondkonata.

La 3-an de marto 1981, du monatoj antaŭ sia elekto al franca prezidanto, François Mitterrand vizitis la vilaĝon Rennes-le-Château kun siaj konataj konstruaĵoj.

La turo ludas rolon en la komputila ludo Gabriel Knight 3, en kiu la ludanto devas solvi enignon en Rennes-le-Château kaj la ĉirkauaĵo.

Fontoj
------

* ***germane***  :Tatiana Kletzky-Pradere *Rennes-le-Château Touristischer Fremdenführer*, 1997, ISBN 2-904556-07-9

Notoj
-----

1. ↑   Baigent, Michael; Leigh, Richard; Lincoln, Henry (1982). The Holy Blood and the Holy Grail. Corgi. ISBN 0-552-12138-X.

Eksteraj ligiloj
----------------

* Tour Magdala en la Vikimedia Komunejo (Multrimedaj datumoj)
* Kategorio Tour Magdala en la Vikimedia Komunejo (Multrimedaj datumoj)

* Fotoj de Tour Magdala[*rompita ligilo*]
* Grafikaĵo el la komputila ludo Gabriel Knight 3 Arkivigite je 2009-01-08 per la retarkivo Wayback Machine
Katino kun testuda haŭtkoloro
**Testudkolora kato** estas kato, kies haŭto havas la koloron de testudŝelo, kun nigraj kaj ruĝaj haroj. Kiam ankaŭ ĉeestas blanka koloro, tiam oni parolas pri trikolora kato. Pro genetikaj kialoj, temas preskaŭ ekskluzive pri katinoj.

Testudkoloraj katoj
-------------------

* Testudkolora katoTestudkolora kato
* Malhela testudaMalhela testuda
* Stompita testudaStompita testuda
* Striita kaj testudaStriita kaj testuda

Ĝi estas miksaĵo de ruĝa (pli-malpli intensa) kaj nigra koloroj same kiel ĝiaj derivaĵoj kiel ĉokolada aŭ cinama kaj ĝiaj stompoj kiel bluo. La grandeco de la makuloj varias de tre fajnaj ĝis grandaj koloraj areoj.

Ĉi tiu haŭtkoloro troviĝas ĉe hejmaj katoj kaj ĉe katoj de pura raso.

Trikoloraj katoj
----------------

* Trikolora, nigra kaj oranĝ-koloraTrikolora, nigra kaj oranĝ-kolora
* Stompita trikolora, krem- kaj blu-koloraStompita trikolora, krem- kaj blu-kolora
* Trikolora kaj testudaTrikolora kaj testuda
* Trikolora kaj striitaTrikolora kaj striita
* Trikolora, striita kaj testudaTrikolora, striita kaj testuda

La trikolora haŭtkoloro estas testuda haŭtkoloro, al kiu estas aldonitaj blankaj makuloj.

Vidu ankaŭ
----------

* Hejma kato
* Kategorio:Kataj rasoj

Eksteraj ligiloj
----------------

* Kategorio Testudkolora kato en la Vikimedia Komunejo (Multrimedaj datumoj)

* The Genetics of Calico Cats (angle)
Temas pri... Ĉi tiu artikolo temas pri la scennomo de la usona aktoro William PHILLIPS. Por aliaj signifoj vidu la artikolon Marshall.
Tully Marshall
**William PHILLIPS** (n. la 10-an de aprilo 1864 - m. la 10-an de marto 1943) estis usona aktoro pli konita kiel **Tully Marshall**. Li restis teatra aktoro dum preskaŭ 25 jaroj antaŭ ol aperi en filmo por la unua fojo en 1914.

Marshall komencis sian teatran karieron je la aĝo 19, kaj ludis variajn rolojn en Broadway-teatraĵoj ekde 1887. En 1902, aperante en la dramo *The City* de Clyde Fitch, li fariĝis la unua aktoro, kiu aŭdacis diri "*God Damm*" sur Broadway-scenejo.

Lia kariero kiel filmaktoro estis sukcesa antaŭ kaj post la alveno de parolaj filmoj. Li kapablis ludi tre variajn rolojn, el ebriaj skoltoj al afablaj avoj kaj sinistraj advokatoj.

Eksteraj ligiloj
----------------

* Kategorio Tully Marshall en la Vikimedia Komunejo (Multrimedaj datumoj)

* Tully Marshall ĉe IMDB


|  |  |
| --- | --- |
| Bibliotekoj | * PeEnEo: 253522
* GND: 1114425168
* LCCN: n85376742
* VIAF: 47068760
* ISNI: 0000 0000 6314 2672
* SUDOC: 131973878
* BNF: 15504294d
* BIBSYS: 6014704
 |
**Thomas Jacob HILFIGER** (la 24-an de marto 1951) estas usona modokreanto kaj fondinto de la vestaĵmarko "Tommy Hilfiger".

Vivo
----

Dosiero:T Flag H FC NO.pngEmblemo de la modfirmao Tommy Hilfiger
Hilfiger naskiĝis kaj kreskiĝis en Elmira, Nov-Jorkio, Usono, la dua el naŭ gefratoj. Li kreskis en irlanda-katolika familio  kaj liaj gepatroj volis ke li estu inĝeniero. Hilfiger ekzamenis Elmira High School kaj anstataŭe de kompletigo de siaj akademiaj studoj en la aĝo de 18 li komencis labori en podetala komerco, li vojaĝis al Novjorko por aĉeti ĝinzon kaj sonorilpantalonojn kiujn li vendis en lokaj butikoj en Elmira. Hilfiger poste malfermis sian propran butikon nomitan "The People's Place (La Popola Loko)" en Elmira, la butiko estis populara renkontejo por la junularo en Elmira ĉar ekzistis vivaj diskĵokeaj stprezentoj, kaj foje ĉeestus pli da homoj amuzuminte ol homoj butikuminte. 7 jarojn poste la butiko estis fermita pro bankroto kaj la konstruaĵo estis disfaligita por konstrui glacihokean halon anstataŭe.

En 1985 Hilfiger fondis "Tommy Hilfiger Industries" (kun la subteno de Morgani Group) kiu iĝis publika en 1992 kun la prezento de la lia kolekto por viroj. Ĝis 2004, la firmao havis 5,400 dungitojn. Hilfiger ricevis la titolon de "Porvira Vestaĵa Dezajnisto de la Jaro" en 1995 de la Fashion Society of Amerika. Ekde tiam, la kompanio fariĝis tutmonda moda marko, emfazante la kvaliton de la ŝtofoj kaj vestaĵoj, samtempe emfazante la malgrandajn detalojn.

Referencoj
----------

1. ↑  Tommy Hilfiger - Biography, Personal Life, Controversies - Called, Oprah, Company, and People’s - JRank Articles
2. ↑  Tommy hilfiger News, Video and Gossip - Gawker

Eksteraj ligiloj
----------------

* Kategorio Tommy Hilfiger en la Vikimedia Komunejo (Multrimedaj datumoj)

* Tommy.Com
* TommyCares.Com


|  |  |
| --- | --- |
| Bibliotekoj | * PeEnEo: 814035
* GND: 1185708650
* LCCN: nr98044905
* VIAF: 76233897
* ISNI: 0000 0000 5016 3650
* LIBRIS: 393980 130984, 393980
* SUDOC: 132311178
* NKC: xx0064781
 |
UTC+7 en 2011: bluo (en januaro), flavo (tutjare), oranĝkoloro (en julio), helbluo - maraj areoj
**Horzonoj en Rusio**  

|  |  |  |
| --- | --- | --- |
|  | UTC+2 | MSK−1: Kaliningrada Tempo |
|  | UTC+3 | MSK:  Moskva Tempo |
|  | UTC+4 | MSK+1:  Samara Tempo |
|  | UTC+5 | MSK+2: Jekaterinburga Tempo |
|  | UTC+6 | MSK+3: Omska Tempo |
|  | UTC+7 | MSK+4: Krasnojarska Tempo |
|  | UTC+8 | MSK+5: Irkutska Tempo |
|  | UTC+9 | MSK+6: Jakutska Tempo |
|  | UTC+10 | MSK+7: Vladivostoka Tempo |
|  | UTC+11 | MSK+8: Magadana Tempo |
|  | UTC+12 | MSK+9: Kamĉatka Tempo |

**UTC+7** estas horzono en kelkaj landoj kiu havas tempodiferencon de sep horoj al la Universala Tempo Kunordigita.

La tempo uzatas en:

Kiel norma tempo (tutjare)
--------------------------

* Aŭstralio
	+ Kristnaskinsulo
* Kamboĝo
* Indonezio (okcidento)
	+ Centra kaj Okcidenta Kalimantano, Javo, Sumatro
* Laoso
* Mongolio (ekstrema okcidento)
	+ Ĥovda provinco, Uvsa provinco kaj Bajan-Elgia provinco *(Bayan-Ölgii)*
* Tajlando
* Vjetnamio
* Rusio - Omska Tempo:
	+ Altaja regiono, Altaja respubliko, Kemerova provinco, Novosibirska provinco, Omska provinco, Tomska provinco.

Orienta Azio
------------

La zono konsideratas la plej okcidenta horzono en Orienta Azio.

Diferencoj inter oficiala kaj geografia zonoj UTC+7
---------------------------------------------------

Leĝaj, politikaj kaj ekonomia, fizikaj kaj geografiaj kriterioj konsideratas en la kreo de horzonoj, kaj ofte la oficialaj horzonoj ne ekzakte sekvas la limojn de meridianoj. La horzono UTC+7, laŭ pure geografiaj kriterioj, konsistas ekzakte el la areo inter la meridianoj 97°30′ oriente kaj 112°30′ oriente. Rezulte, estas aziaj lokoj kiuj uzas aliajn horzonon kvankam ili situas ene te tiuj meridianaj limoj. Kaj aliflanke, ekzistas aziaj areoj kiuj uzas la zonon UTC+6 kvankam geografie ili havus la zonon UTC+6 (nome la plej okzicenta parto de Indonezio).

### Areoj en la longitudoj de la horzono UTC+7, kiuj uzas aliajn horzonojn

* Multaj partoj de Ĉinio, inkluzive de ekzemple provinco Gŭangŝio kaj insulo Hajnano
* La plejparto de centra Mongolio inkluzive de la ĉefurbo Ulanbataro
* La duoninsulo Malajzio
* La okcidenta parto de Saravako en Malaizia Borneo inkluzive de Kuĉing
* Singapuro

### Areoj ekster la la longitudoj de la horzono UTC+7, kiuj uzas la horzonon

#### Areoj inter 82°30′ okcidente kaj 97°30′ oriente ("geografia" UTC+6)

* La plej okcidenta parto de Indonezio inkluzive de *Banda Aceh*.

#### Areoj inter 102°30′ okcidente kaj 117°30′ oriente ("geografia" UTC+8)

* La plej orienta parto de Javo inkluzive de Surabajo kaj *Malang*.

* Kategorio UTC+07:00 en la Vikimedia Komunejo (Multrimedaj datumoj)
**Tommy Ramone** aŭ **Tommy Erdelyi**, origine laŭ hungarlingve kutima nomordo **Erdélyi Tamás** [erdEji tamAŝ] estas hungara-usona drumisto, produktoro.

Tommy Ramone naskiĝis la 29-an de januaro 1949 en Budapeŝto, 1949. Li mortis la 11-an de julio 2014 en Novjorko.

Biografio
---------

Tommy Ramone devenis el juda familio. Li forlasis la landon post falo de Hungara revolucio de 1956. Li komencis muzikadi jam dum la gimnaziaj karoj. Inter 1974 kaj 1978 li muzikadis en muzikgrupo The Ramones, kie ili ludis punkajn muzikojn. Pro la oftaj turneoj li ne muzikadis plu en la grupo, sed li restis tie, kiel produktoro. Li restis aktiva ĝis 1996, tamen en 2004 escepte li muzikadis en The Ramones, krome li donis koncerton eĉ en Hungario.

Li mortis pro kancero. Li estis la unusola hungaro, kiu membriĝis en Fam-Salono kaj Muzeo de Rokenrolo.

Fontoj
------

* 
* Arkivigite je 2014-07-16 per la retarkivo Wayback Machine


|  |  |
| --- | --- |
| Bibliotekoj | * PeEnEo: 488356
* LCCN: no2010136399
* VIAF: 120125210
* ISNI: 0000 0000 7743 5142
* SUDOC: 080296068
* MBA: f9f37f58-526d-43f9-9dad-bcb4ca8d8061 859bf1bb-0470-4869-aa97-a2f1c0fee62c, f9f37f58-526d-43f9-9dad-bcb4ca8d8061
* NKC: xx0114802
 |
***The Searchers*** (anglalingve: "La Serĉantoj") estas grandioza 1956-jara vesterna filmo direktita de John Ford, kiu rakontas de mezaĝa solulo kaj veterano de la Usona Interna Milito (ludata de John Wayne) kiu pasigas jarojn serĉanta por sia forkaptita nepino. Ankaŭ aperas en la filmo estas Jeffrey Hunter, Natalie Wood, Vera Miles kaj aliaj.

Natalie Wood en *The Searchers*
Ĝi estis ignorita de la Usona Film-akademio kaj ne estis rigardita kiel klasiko. Tamen lastatempe la prestiĝo de la filmo plialtiĝis. Nun ĝi estas vaste rigardita kiel unu el la plej bonaj vesternoj faritaj. Ĝi ankaŭ rangita kiel 12-a en la listo de la Usona Filmo Instituto pri la plej bonaj filmoj. Ĝi estas tre influema filmo, kaj estas inspirita kaj aliajn vesternojn kaj dramaj, sciencfikciajn, kaj Bollywood filmoj.

En 1989, *The Searchers* estis elektita de la Usona Biblioteko de Kongreso kiel "kulture grava", kaj tial konservita ĉe la Usona Nacia Film-Registro. La filmo estas ofte listigita inter la plej bonaj filmoj iame faritaj. Vidu ekzemple ĉe *Sight & Sound*.

* Kategorio The Searchers en la Vikimedia Komunejo (Multrimedaj datumoj)
**Tomojuki Ĝamaŝita** aŭ Tomoyuki Yamashita (山下 奉文 Yamashita Tomoyuki, 8a de novembro, 1885 – 23a de februaro, 1946; nomita ankaŭ Tomobumi Yamashita) estis generalo de la Imperijapana Armeo dum la Dua Mondmilito. Fronte de la invado de Malajzio kaj Singapuro, lia plenumo de tiu tasko en 70 tagoj kondukis al la brita ĉefministro, Winston Churchill, nomi la malprestiĝigan falon de Singapuro al Japanio la "plej malbona katastrofo" kaj "pli granda kapitulaco" en la milita historio de Britio. Tiu atingo havigis al Ĝamaŝita la kromnomon "Tigro de Malajzio". Poste en la milito, li estis komisiita por defendi Filipinojn el la avanco de la aliancanaj fortoj. Kiam li estis malkapabla haltigi la avancon de la aliancanaj fortoj, li kapablis teni parton de Luzono ĝis post la formala Kapitulaco de Japanio en aŭgusto 1945. 

Post la milito, Ĝamaŝita estis juĝita pro militkrimoj faritaj de trupoj sub sia komando dum la japana defendo de la okupaciitaj Filipinoj en 1944. En polemika proceso, Ĝamaŝita estis kulpigita pro la fifaroj de siaj trupoj kvankam ne estis pruvoj ke li aprobis aŭ eĉ konis ilin, krom ke multaj el la malhumaĵoj estis faritaj de trupoj ne sub la komando de Ĝamaŝita. Tiu normo – teni la komandanton respodeca pro la militkrimoj de siaj subuloj ĉar la komandanto ne klopodis malkovri kaj haltigi ilin – iĝos konata kiel Ĝamaŝita normo. Ĝamaŝita estis kondamnita al mortopuno, kaj ekzekutita per pendumo en 1946.

Notoj
-----

1. ↑    Virtual International Authority File
2. ↑   Churchill, Winston (2002). Churchill, Winston (2002). The Second World War. London: Pimlico. ISBN 9780712667029.

Bibliografio
------------

* Reel, A. Frank. The Case of General Yamashita. The University of Chicago Press, 1949.
* Ryan, Allan A. Yamashita's Ghost- War Crimes, MacArthur's Justice, and Command Accountability. University Press of Kansas, 2012.
* Saint Kenworthy, Aubrey. The Tiger of Malaya: The story of General Tomoyuki Yamashita and "Death March" General Masaharu Homma. Exposition Press, 1951.
* Taylor, Lawrence. A Trial of Generals. Icarus Press, Inc, 1981.
* Yoji, Akashi. General Yamashita Tomoyuki: Commander of the 25th Army, in Sixty Years On: The Fall of Singapore Revisited. Eastern Universities Press, 2002.

* Tomojuki Ĝamaŝita en la Vikimedia Komunejo (Multrimedaj datumoj)
* Kategorio Tomojuki Ĝamaŝita en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 632666
* GND: 119217902
* LCCN: n82030493
* VIAF: 66631150
* ISNI: 0000 0000 6637 1956
* SUDOC: 185260799
* BNF: 13556826t
* NLA: 35623308
* NDL: 00623547
* NKC: jn20000720113
* BNE: XX1718018
 |
***The Sorrows of Satan*** (La malĝojoj de Satano) estas faŭsteca romano de Marie Corelli de 1895. Ĝi estas amplekse konsiderita kiel unu el la plej fruaj furorlibroj de la mondo – parte pro ŝanĝego en la sistemo laŭ kiu la bibliotekoj de Britio uzis por aĉeti siajn librojn, kaj parte pro sia populara altiro. Akre kondamnita fare de tiutempaj literaturkritikistoj pro la moralisma kaj prozeca stilo de Corelli, ĝi tamen havis fortajn subtenantojn, kiel Oscar Wilde kaj kelkaj membroj de la reĝa familio.

Tro ignorita en literaturaj cirkloj, ĝi estis pli kaj pli konsiderata kiel influa teksto de la *fin de siècle*. La libro estas foje subtitolita "*Or the Strange Experience of One Geoffrey Tempest, Millionaire*" ("Aŭ la Stranga Sperto de Iu Geoffrey Tempest, Milionulo").

Notoj
-----

1. ↑   Brian Stableford, "Corelli, Marie" en *St. James Guide To Fantasy Writers*, eld. David Pringle, London, St. James Press, 1996, ISBN 1-55862-205-5, (pp. 129-31).


|  |  |
| --- | --- |
| Bibliotekoj | * PeEnEo: 700030
 |
elrigardo de la Teufelsrutsch-roko en la Wiesbach-valo (okcidenten)
**Teufelsrutsch** (tradukita: diablo-glitejo) estas la nomo de arbarkovrata kupolo el porfirrokaĵo apud Wendelsheim en Rheinhessen, kiu estis formita dem la rivereto Wiesbach. La ĉ. 260 m super marnivelo situanta altebenaĵo finiĝas en okcidenta direkto per 50 m profunda deklivo. La nomo de la altaĵo venas de legendo laŭ kiu la diablo estis devigata de la regionanoj gliti la akran kaj dornplenan deklivon malsupren sur nuda postaĵo. Poste li neniam vidiĝis plu en la regiono.

Proksime de la Teufelsrutsch oni trovis restaĵojn de kelta fuĝburgo.

Ĉ. 20 m malsupre de al pinto troviĝas la t. n. *"Schinderhannes kaverno"* – vizitebla pli ol 60 m longa galerio, kies komenco verŝajne estis en la 14a jarcento. Tie la homoj fosis hidrargon, kiu troviĝas tie en formo de cinabro. La galerio ricevis la nomon de la rabistestro Schinderhannes, kiu laŭdire kaŝiĝis tie.

La Teufelsrutsch estas internacie konata trovejo por ametisto kaj aliaj mineraloj.

Vidu ankaŭ
----------

* Rejnhesa montetlando
* Schinderhannes

49.7485266666677.9792928333333Koordinatoj: 49° 44′ 54,7″ N, 7° 58′ 45,45″ O (mapo)
Johann Michael Voltz, Grafiko de Hep-Hep- tumultoj en Frankfurt am Main, 1819
La **Hep-Hep-tumultoj** aŭ **Tumultoj Hep-Hep** estis kontraŭjudaj tumultoj en 1819 en multaj urboj de la Germana Federacio, en Prago, Graz, Vieno, sed ankaŭ en Amsterdamo, Kopenhago, Helsinko, Krakovo kaj malgrandaj lokoj en Pollando.

La tumultojn gvidis ĉefe metiistoj, vendistoj, studentoj, kiujn trafis malfavore la egalrajtiĝo de la judoj. Mortis multaj judoj kaj neniiĝis judaj posedaĵoj.

Nomo
----

Oni ne povas klarigi la originon de Hep-hep, sed tio estis la batalkrio de la kontraŭjudaj elementoj. Eble tio venas el germana paŝtita krio, aŭ el "hebreoj". Oni ligis al hep la latinan eldiron "Hierosolyma est perdita", sed tiu origino estas la plej malverŝajna, ĝi estas retro-akronimio.

Evento
------

La nokton de la 2-a de aŭgusto 1819 atendis en Würzburg homamaso el studentoj kaj civitanoj la ŝatatan profesoron Behr, por festi lian agadon kontraŭ la Bavaria juda edikto de 1813. Same partoprenis la apoganto de la juda emancipo, la konata profesoro Sebald Brendel. Tio kaŭzis la tumulton, ĉar oni volis kapti kaj bati lin. La tumulton eluzis la vendistoj por detrui vendejon kaj aliajn posedaĵojn de la konkuraj judaj vendistoj.

Sekvan tagon, urba policisto defendis loĝejon de bankisto Hirsch [hirŝ], dume pafante jud-malamikan vendiston Konrad. Post tio, la perforto disvastiĝis kaj povis tion bridi nur la bavaria armeo, post tri tagoj.

La disvastiĝon de la kontraŭjudaj eventoj helpis la ĵurnaloj kaj en aŭgusto la tumultoj disvastiĝis en la tuta Germana Federacio.

* Kategorio Tumultoj Hep-Hep en la Vikimedia Komunejo (Multrimedaj datumoj)
***The Spoilers*** estas usona vakera filmo de 1942 reĝisorita de Ray Enright en kiu stelulis Marlene Dietrich kaj John Wayne. La agado okazas en Nome (Alasko) dum la Nomea Orimpetego, kun Marlene Dietrich kiel Cherry Malotte, Randolph Scott kiel Alexander McNamara, kaj John Wayne kiel Roy Glennister, kaj ĝi finas per spektakla salontrinkeja pugnobatado inter McNamara kaj Glennister. 

*The Spoilers* estis adaptita al kinarto fare de Lawrence Hazard el samnoma romano de 1906 de Rex Beach. Aliaj kinaj versioj aperis ankaŭ en 1914, 1923 (kun Noah Beery Sr. kiel McNamara kaj Anna Q. Nilsson kiel Malotte), 1930 (kun Gary Cooper kiel Glennister kaj Betty Compson kiel Malotte; tiu estas la nura fojo en kiu Gary Cooper kaj John Wayne ludis la saman rolon en du malsamaj filmoj), kaj 1955 (kun Anne Baxter kiel Malotte, Jeff Chandler kiel Glennister, kaj Rory Calhoun kiel McNamara). Marlene Dietrich, Randolph Scott, kaj John Wayne aperis kune tiun saman jaron ankaŭ en filmo nome *Pittsburgh*. Scott estis listigita super Wayne en ambaŭ filmoj, kvankam la rolo de Wayne estis pli granda kaj pli grava en ambaŭ, ne nur ĉar Scott estis stelulo dum multe pli longa tempo, sed ankaŭ ĉar li estis kontraktita kun *Universal*, dum Wayne estis pruntita el *Republic*. 

La fama poeto Robert W. Service (eksterliste) ludas la rolon The Poet (la poeto, en la foto kun Marlene Dietrich), fikciigita versio de si mem.

La filmo estis nomumita por Oskar-premio por la Plej Bonkvalita Arta Direktado (John B. Goodman, Jack Otterson, Russell A. Gausman kaj Edward Ray Robinson).

Notoj
-----

1. ↑  "Extended Biography," Arkivigite je 2019-06-02 per la retarkivo Wayback Machine RobertWService.com, 21a de julio, 2003, 4. Web, Alirita la 2an de junio 2019.
2. ↑  "NY Times: The Spoilers". NY Times. Alirita la 2an de junio 2019.


|  |  |
| --- | --- |
| Bibliotekoj | * PeEnEo: 646245
* LCCN: nr2006025680
 |
**Uaĝet**, "Sinjorino de la Ĉielo", simbolas la ardan varmon de la Suno, kaj la fajroflamon. Poste konata kiel "Okulo de Reo". Ŝi ankaŭ simbolas la forton de la kreskado, la fekundecon de la grundo kaj de la akvoj. Ŝi estis la diino protektinto de la Suba Egiptio kaj de la faraono en la egipta mitologio. Ŝi estis reprezentita per kobro, aperanta en la krono de la Suba Egiptio.

Funebra masko de Tutanĥamono kun la kobro kaj la vulturo, simboloj de Uaĝet.
* Nomo egipta: **Uaĝet**, nomo greka: **Uto** aŭ **Buto**. Greka diino: Leto

Uaĝet estas bildigita kiel virino kun la ruĝa krono de la Suba Egiptio kaj la ureuso. Ankaŭ kiel kobro, sur korbo, kun la ruĝa krono. En aliaj okazoj kiel leonino kun la sundisko kaj la ureuso.

Ŝi estis filino de Anubiso kaj edzino de Hapi-Meht. Ŝi mamnutrigis la infanon Horuso, filo de Iziso, kaj protektis lin el Setho.

Diino protektinto de la faraono kaj Suba Egiptio. Ŝi estis parto de la reĝa titolo: "La Du Damoj" (Nomo de Nebti) kiu simbolas la regadon super la Du Teroj, Supra kaj Suba Egiptio. Ŝia nomo signifis "verdkoloran papiruson"; ankaŭ konata kiel "la verda", ĉar ŝi reprezentis la grundan fekundecon.

Uaĝet estis diino origine el Buto, kie ŝi estis la patronino, en la Suba Egiptio, kie ŝi havis faman orakolon. Ŝi estis kultata ankaŭ en Taniso.
La **Protestoj de Tibeto en 2008** komenciĝis en Lasao per strataj protestoj la 10-an de marto 2008, la (Tibeta Ribeltago), la 49-a datreveno de la protesto de 1959 kontraŭ la ĉiniaj leĝoj. La protestantoj komencis krii por la sendependiĝo de Ĉinio por finfine perforte detrui kaj bruligi objektojn je la 14-a de marto. Dume aliaj grupoj en aliaj partoj de Ĉinio ankaŭ protestis. La protesto laŭ la ĉinia komunista partio estas unu el la plej gravaj, kiuj okazis de 20 jaroj Ĝi okazas ankaŭ dum la ĝenerala asembleo de la deputitoj en Pekino.

Protestoj ekster Ĉinio
----------------------

### Aŭstralio

Sep Tibet-subtenaj protestantoj estis arestitaj je sabato 15-a de marto en Sydney dum perforta agado kun polico ekster la konsulejo.

### Francio

Tibet-subtena protesto ekster la Ĉina ambasadejo
Ploriga gazo estis uzata de la polico en Parizo je dimanĉo, 16-a de marto, kie ĉirkaŭ 500 protestantoj kriis antaŭ la ĉina ambasadejo.

### Germanio

Tibetanoj en Germanio vigle protestis antaŭ la Ĉina konsulejo en Munkeno lunde 17-a de marto. Protestantoj bruligis ĉinajn flagojn kriante frazojn kiel "Save Tibet" (Savu Tibeton!) kaj "Stop Killing" (Ĉesu mortigi) antaŭ la enirejo. 26 estis arestitaj de la polico.

### Barato

Tibetanoj vivantaj en diversaj partoj de la Barata Ŝtato de Meghalaya fermis siajn vendejojn kaj protestis kontraŭ la perforto de Ĉinio en Tibeto.

Centoj da tibetanoj ekzilitaj en Barato marŝis el Dharamsala ĝis la landlimo kun Ĉinio por montri sian oponon kontraŭ la Ĉina perforta okupado de Tibeto. Barataj policanoj arestis ĉirkaŭ 100 tibetanojn.

Vidu ankaŭ
----------

* 1959 Tibeta Rebeliga Tago
* Nangpa La pafoj

Eksteraj ligiloj
----------------

* Protestoj en Tibeto (blogo en Esperanto)
* Eyewitness accounts of the Tibet unrest from foreign travelers, *The Christian Science Monitor*
* *BBC News Special report: Tension in Tibet* (Speciala raporto de BBC News: Tensioj en Tibeto)
* BBC News: en fotoj: Protestoj en Tibeto
* BBC News: en fotoj: Tibeto poste
* BBC News: *Eyewitness accounts: Tibet clashes* (raportoj de atestantoj: kunpuŝiĝoj en Tibeto)
* Monster & Critics News: en fotoj 'Protestoj en Tibeto'
* YouTube blocked in China, Tibet protests likely the cause Arkivigite je 2008-03-19 per la retarkivo Wayback Machine
|  |  |
| --- | --- |
|  | Por samtitola artikolo vidu la paĝon Teufenthal AG (stacidomo). |



 **Teufenthal** estas komunumo en la distrikto Kulm de Kantono Argovio, Svislando. Ĝi havis 1644 loĝantojn je la 31-a de decembro 2008.

Geografio
---------

Teufenthal situas en flanka valo de la rivero Wyna, kiu formas la okidentan limon de la komunumo.

La teritorio de la komunumo etendiĝas sur areo de 3,57 km², de kiuj 1,54 km² estas kovritaj de arbaro kaj 0,61 km² de konstruaĵoj. La plej alta punkto de la komunumo situas sur alteco de 630 m s.m. sur la monteto *Bampf*, dum la plej malalta punkto troviĝas sur alteco de 438 m s.m. ĉe la bordo de la rivero Wyna ĉe la trilima punkto inter Gränichen, Unterkulm kaj Teufenthal.

Najbaraj komunumoj
------------------

La komunumo Teufenthal limas en nordo al Gränichen, en nordoriento alSeon, en oriento al Dürrenäsch, kaj en sudo al Unterkulm.

Trafiko
-------

Stacidomo de Teufenthal
La komunumo estas konektita al la publika trafikreto per la etŝpura tramfervojo *Wynentalbahn* Wyna-Valo-Fervojo de Araŭo al Menziken. Krome de la stacidomo trafikas buso tra Boniswil, Seengen al Lencburgo.

Tra la komunumo pasas la kantona ĉefvojo de Araŭo tra Beromünster al Lucerno. La plej proksima alveturejo al la svisa aŭtovojo A1 estas Araŭo-Oriento, kiu situas norde en distanco de proksimume 7 kilometroj.

Historio
--------

Kastelo Trostburg, la iama sidejo de la Senjoroj de Trostburg
La unua dokumenta mencio de Teufenthal datiĝas el la jaro 1173 kiel *Töfendal*.

En mezepoko en Teufenthal unue regis la Grafoj de Lencburgo, ilin sekvis en la jaro 1773 la Grafoj de Kiburgo kaj en la jaro 1264 ties heredantoj, la Habsburgoj. En ties nomoj la habsburgaj vasaloj, la Senjoroj de Trostburg, kiuj konstruis en la 12-a jarcento supre de la vilaĝo la samnoman kastelon, kaj ek de 1326 la Senjoroj de Liebegg plenumigis la malaltan jurisdikcion en la loko.

En la jaro 1415 la Svisa Ĵurkomunumo konkeris Argovion kaj Teufenthal fariĝis nun parto de la berna regejo, nome de Berna Argovio. La senjoreco Trostburg jam en la jaro 1346 transiris al la Senjoroj de Rinach kaj en la jaro 1486 al la Senjoroj de Hallwyl. Ili vendis sian havaĵon en Teufenthal en la jaro 1616 al la urbo Brugg. Ĉar Berno tamen ne toleris la potencokreskon de Brugg, ĝi transprenis la jurisdikcion rekte kaj kreis la tribunaldistrikton Trostburg, kiu estis subvoktejo de la voktejo Lencburgo.

Kiam en la jaro 1798 okaze de la Helveta Revolucio francaj trupoj liberigis Argovion, Teufenthal fariĝis komunumo de la distrikto Kulm en la nove fondita Kantono Argovio.

Vidu ankaxu
-----------

* Teuffenthal
* Teufenthal AG (stacidomo)

Eksteraj ligiloj
----------------

* Kategorio Teufenthal en la Vikimedia Komunejo (Multrimedaj datumoj)

* Oficiala retejo de la komunumo Teufenthal

|  |  |  |  |
| --- | --- | --- | --- |
| 

| v • d • rKomunumoj de la distrikto Kulm |
| --- |
| Beinwil ĉe la lago • Birrwil • Burg • Dürrenäsch • Gontenschwil • Holziken • Leimbach • Leutwil • Menziken • Oberkulm • Reinach • Schlossrued • Schmiedrued • Schöftland • Teufenthal • **Unterkulm** • Zetzwil |  |

 |
**Tomás Balduino** ([tomás balduino] , OP ; naskiĝis la 31-an de decembro 1922 en Posse, mortis la 2-an de majo 2014 en Goiás; vera nomo Paulo Balduino de Sousa Décio) estis brazila episkopo.

Li estas dominikana pastro, grava reprezentanto de la movado *Teologio de la Liberigo* kaj emerita episkopo de Goiás ekde la 2-a de decembro 1998.

Biografio
---------

Naskiĝinta en Posse, en la ŝtato de Goiás, centre de Brazilo li eniris en la "Ordenon de Predikantoj" kaj estis ordinaciita pastro la 4-an de julio 1948.

### Episkopo

Nomumita Prelato-asistanto de Santissima Conceição do Araguaia la 15-an de aŭgusto 1967, li estis konsekrita episkopo de Goiás la 26-an de novembro 1967.

Li eniris en la Teologion de la Liberigo kaj estis la unua prezidanto de la *Pastra komisio de la tero*.

Li emeritiĝis de sia episkopa ofico la 2-an de decembro 1998.

Dom Balduino, en Romo, kun la afiŝo de la konferenco pri MS-ro Oscar Romero, marto 2009.
De la 22-a ĝis la 29-a de marto 2009 li partoprenis en Romo la celebradojn honore al MS-ro Oscar Romero: *« Mons. Romero, il coraggio della parola » (« MS-ro Romero, la kuraĝo de la parolo »)*. (Vidu foton dekstre)

En aprilo 2014 li estis enhospitaligita dum dek tagoj kaj mortis la 2-an de majo 2014 pro pulma tromboz-embolio .

Vidu ankaŭ
----------

* Episkopo

Referencoj
----------

1. ↑  Corpo de dom Tomás Balduino é levado para a cidade de Goiás
2. ↑  Corpo de dom Tomás Balduino é levado para a cidade de Goiás
3. ↑  *Dom Tomás Balduino, fundador da CPT, fez a sua páscoa*

Eksteraj ligiloj
----------------

* angle Biografio de MS-ro Balduino


|  |  |
| --- | --- |
| Portala ikono | Portalo pri Brazilo |


|  |  |
| --- | --- |
| Bibliotekoj | * PeEnEo: 307637
* GND: 1056797363
* LCCN: n2006211517
* VIAF: 43741615
* ISNI: 0000 0000 3586 415X
 |
**Tonaya** estas unu el la 126 komunumoj de la meksika subŝtato Jalisco. La ĉefurbo de la komunumo estas Tonaya. La ŝlosilnumero de la komunumo laŭ la INEGI, do laŭ la nacia geografia instituto estas 14 102.

Geografio
---------

**Tonaya** apartenas al la regiono Sierra de Amula kiu situas relative okcidente interne de la subŝato. Al tiu regiono apartenas entute 11 komunumoj. La komunumo havis en 2005 (lasta popolnombrado de la INEGI) 5557 loĝantojn. El tiuj estis 2680 viroj kaj 2877 virinoj. La komunumo havas surfacon de 491,28 km². La meza alteco estas 800 metroj super la marnivelo. La meza jara temperaturo estas 18,6 C. En la komunumo estas 617,7 mm da precipitaĵo jare. 

Situo de la koncerna regiono en la subŝtato Jalisco.

Sociogeografio
--------------

En la jaro 1995 (laŭ INEGI) en la komunumo vivis 2082 viroj pli aĝaj ol 15 jaroj. El tiuj 1740 scipovis legi kaj skribi kaj 339 viroj estis analfabetoj. Do 16.28 % de la viroj estis analfabetoj. En la sama jaro en la komunumo vivis 2335 virinoj pli aĝaj ol 15 jaroj. El tiuj 2080 sciis legi kaj skribi kaj 251 virinoj estis analfabetoj. Do 10,75 % de la virinoj estis analfabetoj. En 1995 en Tonaya vivis 6010 personoj kiuj aĝis pli ol 5 jaroj. El tiuj estis 0 indiĝenoj. Tio signifas ke 0 % de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Tonaya Arkivigite je 2007-03-24 per la retarkivo Wayback Machine en *Enciclopedia de los Municipios de México* (hispane)
**Trabadelo** [trabaDElo] estas municipo de la provinco Leono, en la regiono Kastilio-Leono, Hispanio. Ĝi apartenas al komarko El Bierzo, en la okcidento de la provinco. Temas pri areo kie oni parolas la hispanan, la leonan kaj ĉefe la galegan.

Komarkoj de la provinco Leono; El Bierzo plej okcidente, oranĝece.
Ĝia municipa teritorio estas formata de la loĝlokoj Moral de Valcarce, Parada de Soto, Pereje, Pradela, San Fiz do Seo, Sotelo, Sotoparada, Trabadelo akj Villar de Corrales, okupas totalan areon de 64,73 km² kaj laŭ la demografia informo de la municipa censo fare de la INE en 2021, ĝi havis 336 loĝantojn. Ĝi perdis ĉirkaŭ 2 000 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 144 km de Leono, provinca ĉefurbo. Ĝi limas kun Balboa, Villafranca del Bierzo, Vega de Valcarce, Barjas kaj Corullón.

Estas atestaĵoj de romia loĝado rilata al la orminado (romia murego en Parada de Soto,​ kaj minejo de Los Cáscaros, en Pradela); en Mezepoko okazis reloĝado. La areo apartenis al la Regno Leono kaj suferis pro la militoj kontraŭ Portugalio kaj pro la Milito de Hispana Sendependiĝo. En la jaroj tuj post la Hispana Enlanda Milito la tuta areo de El Bierzo estis rifuĝejo de kontraŭfrankisma gerilo kaj tial okazis oftaj konfliktoj de policaj civilgvardianoj kontraŭ gerilanoj kaj apogantoj. 

Tradiciaj enspezofontoj estas agrikulturo (ĉefe kaŝtanoj), brutobredado kaj ĉasado. Lastatempe kultura kaj rura turismo plie ekgravis (popola arkitekturo, historia heredo, piedirado ĉefe pro la Jakoba Vojo).

Vidu ankaŭ
----------

* Municipoj de Provinco Leono

Notoj
-----


|  |  |
| --- | --- |
| Bibliotekoj | * PeEnEo: 757718
 |
|  |  |
| --- | --- |
|  | Tiu ĉi artikolo estas pri la mitologia figuro *Tondrobirdo* de nordamerikaj indianoj, angla nomata *Thunderbird*. Pri la komputila programo vidu la artikolon Mozilla Thunderbird. |

totema paliso de la kvakiutlanoj, el la nordokcidenta marborda regiono de Kanado, kun tondrobirdo bildigita plej supre. Laŭ la kvakiutlana kredo la etno devenas de tondrobirdaj prauloj.
**Tondrobirdo** estas legenda kreaĵo en la historio kaj kulturo de pluraj indiĝenaj indianaj kulturoj de Nordameriko. Ĝi konsideratas "supernature" forta kaj potenca birdo. La estaĵo estas aparte grava, kaj estas abunde bildigita, en la arto, kantaro kaj buŝe transdonitaj historioj de la indiĝenaj indianaj kulturoj de el la nordokcidenta marborda regiono de Kanado kaj Usono, kaj troveblas en pluraj formoj inter la kulturoj de sudokcidenta Usono kaj la Nordamerikaj Grandaj Ebenaĵoj. Tondrobirdoj ankaŭ estis signifaj eroj de la religio de la prakolonia nordamerika Misisipo-kulturo.

Nomo
----

La nomo tondrobirdo venas de la tradicia kredo ke la movado de siaj gigantaj flugiloj kaŭzu tondron kaj kirlu ŝtorman venton. La lakota nomo por la tondrobirdo estas *Wakį́yą*, de *wakhą* [sankta] kaj *kįyą* [flugilhava]. La kvakiutlanoj havas multajn nomojn por la tondrobirdo. La oĝibva vorto por tondrobirdo proksime asociigita kun tondra bruo estas *animikii*, dum larĝaj birdoj similaj al la tondrobirda mito konatas kiel *binesi*.

Kutima bildigo
--------------

Tra multaj indiĝenaj kulturoj de Nordameriko, la tondrobirdo havas similajn karakterizaĵojn. Ĝi priskribiĝas larĝa birdo, kiu dum flugado povas kaŭzi ŝtormon kaj tondron. Nuboj kunpremiĝas per la flugilaj movoj, ilia sono kreas tondron, fulmoj estu lumoj kiujn disradias ĝiaj okuloj, kaj unuopaj ekfulmoj estas faritaj per la lumantaj serpentoj kiujn li portas per siaj ungoj. En maskoj, ĝi bildiĝas en multaj koloroj, kun du kurbaj kornoj, kaj ofte kun dentoj en la beko. 

Tiujn kredojn eble influis la observoj de larĝaj birdoj preni avantaĝojn de varmaj suprenventoj kiuj ofte antaŭas grandajn fulmotondrojn, tiel ke povas ekesti la impreso ke ilia suprenflugo ne nur antaŭis, sed kaŭzis, la ŝtormon.
La **Tradukcentro por la Instancoj de Eŭropa Unio** estas EU-agentejo kun sidejo en Luksemburgo. Ĝia ĉefa rolo estas trakti la diversajn multlingvajn komunikajn bezonojn de eŭropuniaj institutoj, instancoj kaj agentejoj.
La Centro ankaŭ kontribuas al interinstitucia kunlaboro inter la malsamaj tradukservoj de la Eŭropa Unio kun la celo antaŭenigi la uzon de EU-terminologio kaj kunhavigi la plej bonajn ilojn kaj praktikojn en la lingva kampo.

Ĝi provizas servojn en la 24 oficialaj lingvoj de EU kaj en diversaj lingvoj de eksteraj landoj, farante entute pli ol 700 lingvajn kombinaĵojn.

Historio kaj jura kadro
-----------------------

La Konsilio de la Eŭropa Unio adoptis la Reglamenton (EK) n-ro 2965/94, kiu establas la Centron, la 28-an de novembro 1994. Ĝi estis reviziita dufoje: la unuan fojon en 1995 per la Reglamento n-ro 2610/95 de la Konsilio, por etendi la agadon de la Centro al institucioj kaj instancoj kun tradukservo kaj plifortigi la interinstitucian kunlaboron en la kampo de tradukado kaj, la duan fojon, en 2003 per Reglamento n-ro 1645/2003 de la Konsilio, por harmoniigi iujn dispoziciojn kun la Reglamento de la Konsilio pri la Financa Reglamento aplikebla al la ĝenerala buĝeto de la Eŭropaj Komunumoj.

Misio
-----

La misio de la Centro estas duobla: ĝi devas unue liveri lingvajn servojn al EU-malcentralizitaj instancoj (ĉefe EU-agentejoj) kaj ankaŭ al eŭropaj institucioj, se konvene, surbaze de kunlabora interkonsento subskribita kun ĉiu kliento. Ĝia dua misio estas kontribui al interinstitucia kunlaboro inter la diversaj tradukservoj de EU, kun la celo raciigi labormetodojn kaj harmoniigi procedurojn.

Funkciado
---------

### Administra estraro

La Centro estas regata de Administra Estraro, formita de reprezentantoj de la Membro-Ŝtatoj, same kiel du reprezentantoj de la Eŭropa Komisiono. La Administra Estraro estas prezidata de la Ĝenerala Direktoro pri Tradukado ĉe la Eŭropa Komisiono (nuntempe Christos Ellinides).

### Direkto

La leĝa reprezentanto de la Centro estas ĝia direktoro aganta ekde la 1-a de februaro 2022, Ildikó Horváth, kiu respondecas pri ĝia ĉiutaga administrado kaj kiu raportas al ĝia estraro.

Interaktiva Terminologio por Eŭropo
-----------------------------------

Kadre de sia dua misio, la Centro administras IATE-on, la plej grandan terminologian datumbazon en la mondo, nome de la eŭropaj institucioj.

Referencoj
----------

1. ↑  RÈGLEMENT (CE) N° 2965/94 DU CONSEIL du 28 novembre 1994 portant création d'un Centre de traduction des organes de l'Union européenne (arkivo) *Oficiala Ĵurnalo de Eŭropa Unio*, 7-a de decembro 1994
2. ↑  RÈGLEMENT (CE) N° 2610/95 DU CONSEIL du 30 octobre 1995 modifiant le règlement (CE) n° 2965/94 portant création d'un Centre de traduction des organes de l'Union européenne (arkivo) *Oficiala Ĵurnalo de Eŭropa Unio*, 10-a de novembro 1995
3. ↑  RÈGLEMENT (CE) No 1645/2003 DU CONSEIL du 18 juin 2003 modifiant le règlement (CE) no 2965/94 portant création d'un Centre de traduction des organes de l'Union européenne (arkivo) *Oficiala Ĵurnalo de Eŭropa Unio*, 29-a de septembro 2003

Eksteraj ligiloj
----------------

* Oficiala retejo
Flago de la MLN.T
La **Tupamaroj** aŭ ***Tupamaros***, kompleta nomo en la hispana **Movimiento de Liberación Nacional – Tupamaros** (*MLN-T*, *Movado pri liberado nacia – Tupamaroj*) estis gerila movado de Urugvajo, estiĝinte el sindikatismo. De 1963 ĝis la 1970-aj jaroj la tupamaroj agis rezistance kaj kontraŭleĝe, ekde 1985 kiel politika partio.

La nomo de la movado omaĝis la insurekcion de Tupak-Amaru la 2-a kontraŭ la kolonia reĝimo de la Hispana Imperio en Peruo en 1780 kaj 1781.

Poste multaj eks-tupamaroj eniris en la normalan politikan agadon. La 29-an de novembro 2009 la eks-tupamaro José Mujica estis elektita prezidanto de la respubliko de Urugvajo.

Filmo
-----

* Costa-Gavras: *État de siège* (Stato de sieĝo, 1972)

Bibliografio
------------

* Labrousse, Alain. *Die Tupamaros: Stadtguerilla in Uruguay* (La tupamaroj: urba gerilo en Urugvajo). Munkeno: Hanser 1971. ISBN 3-446-11419-X

Eksteraj ligiloj
----------------

* Kategorio Tupamaro en la Vikimedia Komunejo (Multrimedaj datumoj)

* Oficiala TTT-ejo de la tupamaroj
| Kiel legi la taksonomionKiel legi la taksonomion**Tupajuloj** |
| --- |
| Troveblo de fosilioj: Malfrua Paleoceno - ĉi-epoke |
| Anathana ellioti*Anathana ellioti* |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | **Tupajuloj** *Scandentia*Wagner, 1855 |
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
| Familioj |
| * Tupajedoj *Tupaiidae*
* Ptilocercidae
 |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Tupajuloj  |

 |
| v • d • r |

**ordo : tupajuloj - Scandentia**

Tiu ĉi orientalisa ordo ampleksas malgrandajn mamulojn kiuj vivas en la tropikaj arbaroj de Sud-Orienta Azio.

familio : † anagaledoj - Anagalidae
familio : Tupajedoj - Tupaiidae (15 specioj)
subfamilio : tupajenoj - Tupaiinae
genro : tupajo - Tupaia
specio : arbosoriko aŭ "tupajo ordinara" - Tupaia glis
specio : tupajo montara - Tupaia montana
specio : tupajo malgranda - Tupaia minor
specio : tupajo svelta - Tupaia gracilis
specio : tupajo longvosta - Tupaia javanica
specio : tupajo nikobara - Tupaia nicobarica
genro : lionogaleo - Lionogale
specio : lionogaleo granda - Lionogale tana
specio : lionogaleo nigradorsa - Lionogale dorsalis
genro : anatano - Anathana
specio : anatano grandorela - Anathana ellioti
genro : dendrogaleo - Dendrogale
specio : dendrogaleo maldikvosta - Dendrogale murina
specio : dendrogaleo nigravosta - Dendrogale melanura
genro : urogaleo - Urogale
specio : urogaleo plejgranda - Urogale everetti
subfamilio : ptilocerkenoj - Ptilocercinae
genro : ptilocerko - Ptilocercus
specio : ptilocerko plumvosta - Ptilocercus lowi
familio : † apatemiedoj - Apatemyidae

Bildogalerio
------------

* Anathana ellioti*Anathana ellioti*
* Tupaia belangeri*Tupaia belangeri*
* Tupaia javanica*Tupaia javanica*
* arbosoriko (Tupaia glis, "tupajo ordinara")arbosoriko (*Tupaia glis*, "tupajo ordinara")
* Tupaia minor*Tupaia minor*

Vidu ankaŭ
----------

* Kinabalu-montaj alpaj herbejoj

* Kategorio Tupajuloj en la Vikimedia Komunejo (Multrimedaj datumoj)
* Tupajuloj en Vikispecioj (Kolekto pri ĉiuj vivantaj estuloj)



|  |  |
| --- | --- |
| Portala ikono | Portalo pri Zoologio |
La muzeo kun monumento de Storm ĉe la enirejo. Ene de la muzeo: ĉambro taŭga por historio-rakontado kaj -aŭskultado. La **Literatura muzeo Theodor Storm** (germane: *Literaturmuseum "Theodor Storm"* troviĝas en Heilbad Heiligenstadt, Am Berge.

Priskribo domo/ĝardeno
----------------------

Inaŭguritis en la 1988 literaturmuzeo en la malnova trabfakaĵo (de 1450) nomita *Mainzer Haus*. Kialo estis la 100-a datreveno mortotaga de Theodor Storm. La domo kiel ankaŭ la de la loka skulptisto Werner Löwe farita bronza skulptaĵo antaŭ la domo memorigas onin al lia restado en Heiligenstadt de 1856-64.

En somero de 2006 la ĝardeno de ĉe la muzeo estis ŝanĝita en rozĝardeno, laŭ planoj de Ingomar Lang kaj post iniciativo de la lokaj anoj de la serva organizaĵo *Lions Club International*. Spekteblas antaŭ ĉio rozoj el la 19-a jarcento. Al Storm, kiu estis ŝatanto de rozoj kaj ĝardenoj kaj devis rezigni pri hobia ĝardenistado dum la restado en Heiligenstadt, tio ege plaĉus havi tian rifuĝlokon ene de la urbo!

Kolektoj
--------

Unu salono, aranĝita je la fino de la 1990-aj jaroj, ene de la muzeo estas dediĉita al Heinrich Heine, kiu ricevis la bapton en la 28-a de junio 1825 fare de superintendanto Gottlob Christian Grimm.

La en 2005 novefarita daŭra ekspozicio pri Storm ofertas ampleksan superrigardon pri la vivo kaj la verkado de Storm dum liaj jaroj kiel prusa oficisto en Heiligenstadt. En sep salonoj spekteblas multaj dokumentoj, sed aliflanke oni ankaŭ ebligas alproksimiĝon al la lirikisto, novelisto kaj fabelrakontistoj. Tiu fazo gravis en la mezo de lia kreiva agado.

La kolektojn konsistigas manuskriptoj kaj dokumentoj el arkivoj, ilustraĵoj pri Storm-tekstoj el la pasitenco kaj la estanteco kaj unuaj eldonoj de la en Heiligenstadt skribitaj verkoj.

Fonto
-----

Museumsverband Thüringen (eld.): *Museen in Thüringen*, Edition Leipzig 2001, ISBN 978-3-361-00612-0, p. 94

Eksteraj ligiloj
----------------

* Kategorio Theodor-Storm-muzeo (Heiligenstadt) en la Vikimedia Komunejo (Multrimedaj datumoj)

Hejmpaĝo de la muzeo.
Vido de malfermita buŝo: 1. Lango - 2. Dekstra tonsilo - 3. Uvulo - 4. Palato.
**Tonsilo** estas migdalforma glando, troviĝanta malantaŭ la buŝo, pare sur du flankoj de la faringokavo.

Ĝi situas en la mamuloj en muro de la faringo, proksime al la gorĝo. Ĝi estas limfoorgano, foliklo (tri paroj), ĉirkaŭante ringe la faringan aperturon de la buŝkavo kaj la nazkavo. (Antaŭuloj de la tonsilo estas la malgrandaj limfonodoj ĉe la amfibioj, birdoj.

La tasko de la tonsiloj estas la protekto de la spira kaj digesta sistemo je la bakterioj. Ili produktas antikorpojn, kiuj helpas neniigi la penetrantajn mikroorganismojn. La palataj tonsiloj ofte mem iĝas fontoj de la infekto, se ili inflamas. Se tio okazas ofte kaj kronike, oni forigas tiujn tonsilojn. La tonsilito trafas plej ofte la infanojn, ĉe maljunuloj la palataj tonsiloj dekonstruiĝas sed malgrandiĝas.

La dua paro de la tonsiloj estas la para faringa tonsilo (naztonsilo), kiu situas en supra muro de la naza faringo. Ĝi konsistas el dise situantaj limfohistoj. Ŝveliĝo de tiuj tonsiloj ĝenas la spiradon tra la naztruo, malhelpas la naturan puriĝon de la kraniaj kavoj (frunto, nazo, vango), kio povas kaŭzi inflamon en la mezorelo kaj en la menciitaj kavoj. Pro maleblo spiri tra la nazo, la malsanulo spiras tra la buŝo. Oni povas forigi ĉi tiujn tonsilojn, sed ili ankaŭ rudimentiĝas ĉe maljunuloj.

La langaj tonsiloj (langradikaj limfofolikloj) situas ĉe bazo de la lango kaj formas unuon kun la limfohistoj en la epitelio. Ĉar ili estas ofte tralavitaj per salivo, ili malofte infektiĝas.

Vidu ankaŭ
----------

* tonsilito


|  |  |
| --- | --- |
| Portala ikono | Portalo pri anatomio |

* Tonsilo en la Vikimedia Komunejo (Multrimedaj datumoj)
* Kategorio Tonsilo en la Vikimedia Komunejo (Multrimedaj datumoj)